Linnu tee (Tallinn)

Linnu tee on tänav Tallinnas Kristiine linnaosas Tondi ja Lilleküla asumis. Linnu tee, Algi tänava ja Mustamäe tee vahelisel alal asub Löwenruh' park. 

Ajalugu
pisi|Löwenruh park. Talv 2008
pisi|Linnu tee algus Tondi tänavalt
pisi|Linnu tee ja Sõpruse puiestee ristmik
pisi|Kotka hall, Linnu tee 9 
Tänav rajati 1653. Kristiine heinamaade tükeldamise tulemusel, läbides hoonestamata heinamaid. 1805. aastal nimetati tänav Löwenruh' suvemõisa järgi Löwenruhscher Heerwegiks (Löwenruh' maantee). Praegune tänava nimi on aastast 1930.Tallinn : entsüklopeedia. 1., A-M / (peatoimetaja Jaan Tamm ; märksõnastiku koostaja Robert Nerman ; eessõna: Hardo Aasmäe). Tallinn : Eesti Entsüklopeediakirjastus, 2004. lk. 310

Ühistranspordiühendus
Linnu teed mööda (Tondi tänava ja Sõpruse puiestee vahelist teelõiku) sõidab Tallinna liinibuss number 28 (marsruut: Väike-Õismäe – Veerenni). Tänavale jäävad peatused: Vilja, Nõmme tee ja Västriku.

Infrastruktuur
Tänava pikkus on umbes 2,4 km. Linnu tee algab Tondilt Tondi tänavast, ristub Haraka tänava, Västriku tänava ja Lillekülas Käo tänava, Püü tänava, Sule tänava, Nõmme tee, Tüve tänava, Kännu tänava, Võrse tänava, Hane tänava, Sõpruse puiestee, Muti tänava, Varese tänava, Vuti tänava, Nirgi tänava, Kure tänava, Mooni tänava, Kaarna tänava ning Algi tänavaga. Lõpuks ristub Linnu tee Mustamäe teega.

Linnu tee ristmikud
Tondi tänava ristmik
Tondi tänava rekonstrueerimise käigus 2004. aastal sai Linnu tee algus uue ringristmiku.Linn ehitab aukliku Tondi tänava ümber valdavalt neljarajaliseks. Eesti Päevaleht, 16. september 2004

Sõpruse puiestee ristmik
Ristmikul on Sõpruse puiesteel mõlemas sõidusuunas, mis on üksteisest eraldusribaga eraldatud, kaks otsesuunarada. Sellel ristmikul toimuvad vasakpöörded ilma eraldi tsükliosata, s.t autod pööravad rohelise tule ajal pärast otseliikujate läbilaskmist. Vaatlused näitavad siiski, et enamuse tööpäevast liiguvad mööda Sõpruse puiesteed kogu rohelise fooritsükli vältel sõidukid ja tegelik vasakpöörde lõpetamine toimub kollase tule ajal. Ilmselt oleks vaja lisada vasakpöörete jaoks omaette faas.Lavrentjev, Jüri.Punase fooritule ignoreerimise uuringud. Tallinn 2002

Mustamäe tee ristmik
Tallinna spordi- ja noorsooamet tahab Mustamäe tee äärde, kus praegu laiub trolliparkla, rajada kahe täismõõdus jääväljaku ning 1000-kohalise tribüüniga jäähalli.Seaver, Urmas. Tallinn plaanib Mustamäe tee äärde suurt jäähalli. // Tallinna Postimees, 18. detsember 2008

Asutused Linnu teel
 Kotka Staadion MTÜ. Linnu tee 9
 Eesti Aiaklubi MTÜ. Linnu tee 39 
 Puukool ja Haljastus OÜ. Kristiine Aiakeskus, Kristiine Aiand. Linnu tee 39
 Allauto AT OÜ. Linnu tee 57
 Sipo Ehitus OÜ. Linnu tee 59
 Kaubserv OÜ, 5+ Kütus Linnu tee tankla. Linnu tee 64
 Põhja-Eesti Päästekeskus, Lilleküla keskkomando eraldipaiknev meeskond. Linnu tee 75a
 Põhja-Eesti Päästekeskus kriisireguleerimise osakond. Linnu tee 75a
 Põhja-Eesti Päästekeskus väljaõppekeskus. Linnu tee 75a

Viited

Välislingid
Kaardid
 Christinenthäler Wiesen, Springthal. Die Höfchen Dunten, Löwenruh, Marienthal, Blankenthal und Wittenhof. Dateering: 1880–1882
 Teedeministri poolt 6. augustil 1932. aastal kinnitatud Tallinna linna plaan. Dateering: 21. oktoober 1931.

Kategooria:Kristiine linnaosa tänavad